ORI รูด 14% “พีระพงศ์” ยันไม่เพิ่มทุน ลั่นผลงานตามเป้า โชว์”พาร์ค ออริจิ้น”โกยพรีเซลล์60%
ORI รูด 14% "พีระพงศ์" ยันไม่เพิ่มทุน ลั่นผลงานตามเป้า โชว์ "พาร์ค ออริจิ้น" โกยพรีเซลล์ 60% โดย ณ เวลา 16.21 น. อยู่ที่ระดับ 8.10 บาท ลบ 1.30 บาท หรือ 13.83% สูงสุดที่ระดับ 9.45 บาท ต่ำสุดที่ระดับ 7.35 บาท ด้วยมูลค่าการซื้อขาย 804.27 ล้านบาท
ORI รูด 14% "พีระพงศ์" ยันไม่เพิ่มทุน ลั่นผลงานตามเป้า โชว์ "พาร์ค ออริจิ้น" โกยพรีเซลล์ 60%
31 ก.ค. 2562

ผู้สื่อข่าวรายงานว่า ราคาหุ้น บริษัท ออริจิ้น พร็อพเพอร์ตี้ จำกัด (มหาชน) หรือ ORI ณ เวลา 16.21 น. อยู่ที่ระดับ 8.10 บาท ลบ 1.30 บาท หรือ 13.83% สูงสุดที่ระดับ 9.45 บาท ต่ำสุดที่ระดับ 7.35 บาท ด้วยมูลค่าการซื้อขาย 804.27 ล้านบาท

ทั้งนี้ ราคาหุ้น ORI ปรับตัวลดลงอย่างหนักวันนี้ หลังมีกระแสข่าวลือว่าบริษัทเตรียมจะมีการเพิ่มทุน ส่งผลให้มีแรงเทขายออกมาเป็นจำนวนมากในช่วงเปิดตลาดภาคบ่าย
โดยล่าสุด นายพีระพงศ์ จรูญเอก ประธานเจ้าหน้าที่บริหาร ORI ระบุว่า ขณะนี้บริษัทยังไม่มีแผนการเพิ่มทุนแต่อย่างใด เนื่องจากขณะนี้พื้นฐานของบริษัทยังคงอยู่ในระดับปกติ และดีขึ้นอย่างต่อเนื่อง พร้อมประเมินการเติบโตของรายได้ปีนี้ไว้ที่ระดับ 19,500 ล้านบาท เติบโต 20% จากปีก่อนที่ทำได้ 1.6 หมื่นล้านบาท
อีกทั้ง บริษัทเปิดเผยว่า โครงการ “พาร์ค ออริจิ้น ราชเทวี” มูลค่าโครงการ 2,900 ล้านบาท ที่เริ่มเปิดขายอย่างไม่เป็นทางการสามารถกวาดยอดขายไปได้แล้วกว่า 60% ในเวลาเพียงแค่ 2 สัปดาห์ เนื่องจากเป็นโครงการที่อยู่บนทำเลดีใกล้สถานีรถไฟฟ้าสายสีส้ม MRT สถานีราชเทวี และมั่นใจว่าวันพรีเซลอย่างเป็นทางการจะมีคนแห่เข้าจองกันอย่างล้นหลามแน่นอน